OpenLLM-France/wikimedia huggingface dataset:
# Persona non grata

Persona non grata (latinez persōna nōn grāta; plurala: persōnæ nōn grātæ) literalki pertsona ez atsegina, alegia ongietorria ez den pertsona. Laburbilduz, gaitzespen izendapen bat da. Lege esanahi zehatza duen diplomaziako izendapen bat da.
Norbait, norbaitzuk, erakunde bat edo erakunde batzuk estatu, herrialde, hiri edo udalerri batean ongietorria ez dela edo bere bertaratzea atsegin ez dutela adierazteko maiz erabiltzen den izendapena da. Izendapen hau ofiziala izateko bertako agintaritzako ordezkariak biltzartu eta bozketa baten ondoren izendapena onartu edota ukatzen da. Maiz, izendapen hau jaso izanaren arrazoien artean izendatuak gai batekiko adierazpenak edota bere jokabidea izan ohi dira.
Berez, izendapenak ez du jasotzen duenari bertaratzeko debekurik ezartzen, baina persona non grata izendapena jaso duenarentzat desatsegina dela argi dago, hedabideen eta jendaurrean harekiko aurkakotasun, gaitzespen edota desatsegintasun sentipena agerian edo ikusgai gelditzen baita.

## Kanpo estekak

* Datuak: Q183424
* Multimedia: Persona non grata / Q183424
# Persoonia terminalis

Persoonia terminalis Proteaceae familiako zuhaixka bat da. Australiako ekialdean aurki daiteke. Lawrie Johnson eta Peter Westonek deskribatu zuten 1991, Torringtonetik 3,4 km.ra aurkitutako ale batetik.
Generoaren barruan Lanceolata taldean sailkatzen da, oso antzekoak diren loreak dituzten 58 espezie, baina hosto zeharo ezberdienetakoak. Espezie hauek, batzuetan, euren artean ugaltzen dira, talde horretako bi espezie gune berdinean daudenean, P. terminalisren kasuan P. cornifolia eta P. sericearekin batu daitekeela badakigu.

## Erreferentziak

* ↑ Weston, Peter H.. (2003). «Proteaceae subfamily Persoonioideae: Botany of the Geebungs, Snottygobbles and their Relatives» Australian Plants 22 (175): 62–78 [70]. ISSN 0005-0008..

## Kanpo estekak

* Datuak: Q18075343
* Multimedia: Persoonia terminalis / Q18075343
* Espezieak: Persoonia terminalis
# Person of Interest (telesaila)

Person of Interest Jonathan Nolanek sortutako eta CBS telebista kateak 2010eko hamarkadan eman zuen telesail estatubatuarra izan zen.

## Argumentua

Oharra: Atal honek istorio osoa edo amaiera argitzen du.
Harold Finch milioidun informatikariak "The Machine" izeneko programa sortu du Gobernuak eraso terroristak identifikatu eta eragozteko. Laster krimen arruntak ere identifikatzeko gai dela konturatuko eta, gobernuari interesatzen ez zitzaizkionez, John Reese CIAren agente ohia errekrutatuko du lana egiteko.

## Pertsonai nagusiak

* Jim Caviezel : John Reese
* Michael Emerson : Harold Finch
* Taraji P. Henson : Jocelyn « Joss » Carter tenientea (nagusia 1-3, taldekoa 4)
* Kevin Chapman : Lionel Fusco tenientea
* Amy Acker : Samantha « Sam » Groves « Root » (taldekoa 1-2, nagusia 3-5)
# Persona (filma)

Persona 1966ko Ingmar Bergman suediar zinema zuzendariak zuzendutako film dramatiko bat da. Bibi Andersson, Liv Ullmann, Gunnar Björnstrand eta Margaretha Krook aktoreek antzeztu zuten.
Suediar zuzendariaren film ausartenetakoa da, zinemagintzako Nouvelle Vague frantziar eta Free Cinema anglosaxoi mugimendu berritzaileen elementu abangoardista asko sartzen baiditu. Latinezko Persona izenburuak jatorriz aktoreek antzeztokian janzten duten mozorroaren aipamena da.
Maiz inoizko film onenen zerrendetan sailkatua agertu ohi da, Bergmanen maisulantzat hartzen da.

## Argumentua

Oharra: Atal honek istorio osoa edo amaiera argitzen du.
Elisabet Vogler (Liv Ullmann) antzerkiko aktore ezaguna Elektra antzezlana antzezten ari dela ahotsik gabe geldituko da. Ospitalean sartu eta inongo gaixotasunik izan ez arren hitzik egin ezinik jarraitzen du. Bere mututasunetik ateratzeko, Alma (Bibi Andersson) erizainarekin batera udaldiak igarotzen dituen etxean bizitzen jarriko da.
Han bi emakumeen harremana ia sinbiosi batean bilakatuko da. Almak Elisabeten isiltasuna berak bizitako kontakizunekin ordezkatuko du, hauetan aktoreari bere barne-barneko sekretuak kontatuko dizkio. Elisabeten senarraren agerpenak (Gunnar Björnstrand) bi emakumeen artean ezarri den lotura estua gauzatuko du.

## Aktoreak

Pantailan minutu bat baino gehiago agertzen diren aktore bakarrak Bibi Andersson eta Liv Ullmann izan, Elisabet Voglerrek (Ullmannen pertsonaia) film osoan hamalau hitz bakarrik esaten ditu.
* Bibi Andersson: Alma, erizaina
* Liv Ullmann: Elisabet Vogler, aktorea
* Margaretha Krook: Medikua
* Gunnar Björnstrand: Vogler jauna
* Jörgen Lindström: Mutikoa, Elisabeten semea

## Kanpo estekak

* Persona filmaren iragarkia ikusgai. Youtube.com (Ingelesez)
* Persona filmaren IMDBko fitxa irakurgai (Ingelesez)
* Datuak: Q695255
# Personico

Personico Suitzako udalerria da. Ticino kantonamenduan dago, Giornico Subdistrict $^{(en)}$ barrutian. 2014an 335 biztanle zituen 39,1 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68810
* Multimedia: Personico / Q68810
Biasca Cugnasco-Gerra Giornico Lavertezzo Pollegio Iragna Frasco Bodio
# Perspektiba atmosferiko

Perspektiba atmosferikoa margolan batean sakontasunaren efektua emateko erabiltzen den metodoa da. Espazioaren sentsazioa lortzeko, objetuen koloreak zurbil eta urdinxkak irudikatzen dira eta ia xehetasunik gabe, urruntasunaren efektua sortuz.
Leonardo da Vincik perspektiba atmosferikoaren terminoa sortu zuen baina Pompeiako horma-irudi batzuetan erabili zela posiblea da.

## Erreferentziak

* ↑ (Gaztelaniaz) «Todos los artículos sobre la vida y la biografía de Leonardo da Vinci en National Geographic Historia» www.nationalgeographic.com.es (Noiz kontsultatua: 2018-12-12).

## Kanpo estekak

* Datuak: Q595942
* Multimedia: Atmospheric perspective / Q595942
# Personal Area Network

PAN Personal Area Network-en siglak dira. Sarbide puntutik hurbil dauden bat baino gehiagoko gailuen arteko konputagailu-sarea da. Gailu hauen artean ordenagailuak, Interneterako sarbide puntuak, telefono mugikorrak, PDA, inprimagailuak... sar daitezke. Metro gutxiko eremuko sareak dira eta erabilera pertsonalerako.

## Haririk gabeko sareak

Bluetooth estandarra PAN sareak eratzeko aproposa da. Bluetooth gailuen PAN sarea piconet deitzen da eta gutxienez bi gailuz osatzen da. Bata maisua eta beste morroia harreman hierarkiko batean. Piconet-era konektatzen den lehenengo gailua maisua da eta gainerakoak (morroiak) beraren menpe jarriko dira. Eskuarki 10 metroko irismena du baina baldintza egokietan 100 metrora hel daiteke.

## Ikus, gainera

* Bluejacking
* IEEE 802.15
* Bluetooth
* ZigBee
* WAN
* MAN
* LAN

## Kanpo estekak

* Telekomunikazio Hiztegia
* Datuak: Q202271
* Multimedia: Personal area networks (PAN) / Q202271
# Peraladako gaztelua

Peraladako gaztelua, katalanez: Castell de Peralada, Kataluniako Peralada udalerrian dagoen gaztelu bat da, Gironako probintziako Alt Empordà eskualdean. Herrigunean dago, baina Erdi Aroko hiribildua inguratzen duen harresitik kanpo eta ekialdean.
IX. mendean Toló gaztelua izenez eraikia izan zen, eta Rocabertí bizkondeen eta Peraladako bi nodeen bizilekua izan zen. XIX. mendean franztiar gazteluen estiloan zaharberritua izan zen.

## Kanpo estekak

* Datuak: Q1048678
* Multimedia: Castell de Peralada / Q1048678
# Peralejos de las Truchas

Peralejos de las Truchas Guadalajarako udalerria da, Señorío de Molina-Alto Tajo eskualdean dagoena.
2009ko urtarrilaren 1eko erroldaren arabera 166 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1655959
* Multimedia: Peralejos de las Truchas / Q1655959
# Peraleda de San Román

Peraleda de San Román Cáceresko probintziako udalerria da. Cácerestik 153 kilometrora dago. 2008ko erroldaren arabera 309 biztanle zituen 62 km²-ko azaleran.

## Kanpo estekak

* Datuak: Q1658590
* Multimedia: Peraleda de San Román / Q1658590
# Peralejos de Arriba

Peralejos de Arriba Salamancako udalerria da, Tierra de Vitigudino eskualdean dagoena.
2009ko urtarrilaren 1eko erroldaren arabera 50 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q769168
* Multimedia: Peralejos de Arriba / Q769168
# Peralejos

Peralejos Teruelgo udalerria da, Comunidad de Teruel eskualdean dagoena.
2009ko urtarrilaren 1eko erroldaren arabera 79 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q591930
* Multimedia: Peralejos / Q591930
# Perales

Perales esanahi desberdineko hainbat gauza izan daiteke:

## Herriak

* Perales, Palentziako probintziako udalerria.
* Perales del Alfambra, Teruelgo probintziako udalerria.
* Perales del Puerto, Caceresko probintziako udalerria.
* Perales de Tajuña, Madrilgo Erkidegoko udalerria.

## Ibaiak

* Perales ibaia, Madrilgo Erkidegoan dagoen ibaia.

## Pertsonaiak

* José Luis Perales, abeslari eta musikari espainiarra.
# Peralada

Peralada Kataluniako udalerria da, Alt Empordà eskualdean eta Gironako probintzian dagoena. 2009ko urtarrilaren 1eko erroldaren arabera 1.805 biztanle zituen. 43,61 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.419 | 1.502 | 1.432 | 1.320 | 1.206 | 1.197 | 1.125 | 1.005 | 1.242 | 1.136 | 1.367 | 1.805 |

## Herritar ezagunak

* Ramon Muntaner (1265-1336), historialaria.

## Ikus, gainera

* Gironako udalerrien zerrenda

## Kanpo estekak

* (Katalanez) Peraladako udalaren webgunea.
* Datuak: Q11803
* Multimedia: Peralada / Q11803
# Peraleda de la Mata

Peraleda de la Mata Cáceresko probintziako udalerria da. Cácerestik 128 kilometrora dago. 2008ko erroldaren arabera 1.468 biztanle zituen 92 km²-ko azaleran.

## Kanpo estekak

* Datuak: Q1643620
* Multimedia: Peraleda de la Mata / Q1643620
# Peraleda del Zaucejo

Peraleda del Zaucejo Badajozko udalerria da, Campiña Sur eskualdean dagoena.
2009ko urtarrilaren 1eko erroldaren arabera 608 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1446260
* Multimedia: Peraleda del Zaucejo / Q1446260
# Peralejos de Abajo

Peralejos de Abajo Salamancako udalerria da, Tierra de Vitigudino eskualdean dagoena.
2009ko urtarrilaren 1eko erroldaren arabera 183 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q941599
* Multimedia: Peralejos de Abajo / Q941599
# Petriroda

Petriroda Alemaniako udalerria da. Turingia estatuan kokatuta dago, [[Gotha barrutia|Gotha]] barrutian. 2014an 332 biztanle zituen 3,15 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q259243
* Multimedia: Petriroda (Georgenthal) / Q259243
# Petrobrasaurus

Petrobrasaurus Patagoniako iparraldean aurkitutako dinosauro fosil baten izena da. Sauropodoa petrolio zulaketa baten kariaz agertu zen, 2004an, eta izena zulaketa egiten ari zen enpresarenari zor zaio, Brasilgo Petrobras, hain zuzen ere.
Sauropodoa, titanosaurus taldekoa da, Goi Kretazeoan Hego Amerikan nagusi zen dinosauro taldea. 20 metro inguruko luzera zuen, hortz fin eta zorrotz eta, horrelako landarejale batenak izateko, txikiak, hala ere. Hortzak, bizkarrezur zatiak, aldaka eta beste azaldu ziren; ikusgarriena bi femurrak izan ziren, osorik eta elkarren ondoan agertutakoak. Haietako bakoitzaren luzera 1,60 metro da, eta pisua 300en bat kilogramo. Indusketa lanak 2066tik aitzina egin zituzten, Aragoiko Aragosaurus izeneko ikerketa taldearen eta Comahueko (Argentina) Unibertsitatearen artean.

## Erreferentziak

* ↑ Sanz, Elena. (2011-2-22). «Hallan un dinosaurio en una perforación petrolera» Muy interesante.
* ↑ Leonardo S. Filippi, José Ignacio Canudo, Leonardo J. Salgado, Alberto C. Garrido, Rodolfo A. Garcia, Ignacio A. Cerda and Alejandro Otero. (2011). «A new sauropod titanosaur from the Plottier Formation (Upper Cretaceous) of Patagonia (Argentina)» Geologica Acta 9 (1): 1–23. doi:10.1344/105.000000???..
* Datuak: Q15972921
* Multimedia: Petrobrasaurus / Q15972921
* Espezieak: Petrobrasaurus
# Petrizzi

Petrizzi Italiako udalerri bat da. Catanzaroko probintzian kokatuta dago, Calabria eskualdean. 1.010 biztanle ditu, 21,9 kilometro koadroko azaleran banatuta.

## Mugakideak

Petrizzik honako udalerri hauekin egiten du muga:
Argusto Chiaravalle Centrale Montepaone Olivadi Satriano Soverato Centrache Gagliato San Vito sullo Ionio

## Kanpo estekak

* Datuak: Q53671
* Multimedia: Petrizzi / Q53671
# Petriș

Petriș Errumaniako udalerri bat da, Arad konderrian. 1.283 biztanle ditu, 130,59 kilometro koadroko azaleran banatuta.

## Herriak

Udalerrian honako herriak daude:
Petriș $^{(en)}$ Corbești $^{(en)}$ Ilteu $^{(en)}$ Obârșia $^{(en)}$ Roșia Nouă $^{(en)}$ Seliște $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5064094
# Petrobras

Petróleo Brasileiro S.A., normalean Petrobras (ˌpɛtɾoˈbɾas ahoskatua) akronimoz ezaguna, petrolioa eta gasa ekoizten eta banatzen duen brasildar enpresa multinazionala da, Rio de Janeiron egoitza duena. Petrobras hirurogeita hamargarren sailkatu zuten 2020ko Fortune Global 500 zerrendan, sarreren bidez enpresa handienen rankinga globalean.

## Erreferentziak

* ↑ (Ingelesez) «Global 500 2020» Fortune.

## Kanpo estekak

* Datuak: Q210047
* Multimedia: Petrobras / Q210047
# Petriren Lehen Gutuna

Petriren Lehen Gutuna edo 1 Petri (1 P) Bibliako Itun Berriko gutun katolikoetako bat da. Gutuna Petri Apostoluak Erroman K.o. 60 urtean idatzitakoa dela uste izan ohi da, egileak bere burua "Petri, Jesu Kristoren apostolu" aurkezten du. Beste batzuk gutuna geroagokoa dela uste dute; haien iritziz, kristau-tradizio goiztiarraren hasieraren isla izan baino gehiago, tradizio haren osteko lan bat da, eta I. gizaldiaren eta II. gizaldiaren artean idatzitakoa dela uste dute.
Gutunaren testuak "Babiloniatik" idatzi zuela esan nahi duen adierazpen bat ekartzen du, seguru asko, Erroma adierazi nahi zuen. Gutuna erlijio-jazarpena jasaten ari ziren Asia Txikiko eliza batzuei idatzi zien.

## Hartzaileak

1 P 1:1 txatalaren arabera, Ponto, Galazia, Kapadozia, Asia eta Bitiniako lurraldeetan atzerritar bezala sakabanaturik bizi zirenei idatzi zien. Lurralde haiek Asia Txikiko Erromatar Inperioko probintziak ziren. Ponto eta Bitiniak, hala ere, probintzia bakarra osatzen zuten. Halandaze, egile batzuen ustez, izenok eskualdeenak dira. Hala izanez gero, Efeso eta Ikonio inguruko eremuak ez zituzkeen barne hartuko. Gutuna argitaratu zenean, eskualdetako elizetan judu nahi ez-juduak partaide izango ziratekeen.

## Edukia

Sarrera (1 P 1:1-2) eta amaiera (1 P 5:12-14) bazter utzita, idaztankera inpertsonala da, ezelan ere benetako gutun batekoa. Bataioa sarri aitatzen denez, bereziki gutunaren hasieran, hartzaileak bataiatu berriak zirela uste izan ohi da, eta gutuna bataio-homilia bat izan zela. Homiliaz gain, gutunak lau ereserki eta katekesi-pasarte batzuk dauzka.

### Egitura

| Agurra (1:1-2) Esker ona Kristorengandiko salbamenagatik (1:3-5) Fededunen poza (1:6-9) Salbamena profetek iragarri (1:10-12) Santu izateko deia (1:13-21) Bizi jaioberriei dagokienez (1:22-2:3) Kristo harri bizia eta Jainkoaren herri berria (2:4-10) Kristau-bizitza jentilen artean (2:11-12) Agintariekin harremanak (2:13-17) Esklaboen harremanak nagusiekin (2:18-25) | Senar-emazteen arteko harremanak (3:1-7) Kristau-elkarteko barne-harremanak (3:8-12) Zorionekoak zuzentasunagatik sufritzen dutenak (3:13-17) Bataioaz Jesusen garaipenaren partaide (3:18-22) Bekatuzko lehengo biziera baztertu (4:1-6) Hurbil da azkena. Elkarte-bizitza (4:7-11) Poztu erasoaldietan (4:12-19) Elkarte-arduradunak (5:1-4) Izan apal eta egon erne (5:5-11) Azken agurrak (5:12-14) |

## Erreferentziak

* ↑ «1 P 1,1 - BIBLIJA.net - Biblia interneten» www.biblija.net (Noiz kontsultatua: 2021-05-04).
* ↑ (Ingelesez) Grudem, W.. (IVP 1988). «I Peter» Tyndale New Testament Commentaries. Inter-Varsity Press, 38 or..

## Ikus, gainera

* Biblia
* Itun Berria
* Petri (apostolua)

## Kanpo estekak

* Elizen Arteko Bibliako Petriren Lehen Gutuna
* Joanes Leizarragaren Bibliaren Petriren Lehen Gutuna
* Datuak: Q131119
* Multimedia: First Epistle of Peter / Q131119
* Jatorrizko testuak: Biblia/1 Pedro
# Petritoli

Petritoli Italiako udalerri bat da. Fermoko probintzian kokatuta dago, Markak eskualdean. 2.160 biztanle ditu, 24 kilometro koadroko azaleran banatuta.

## Mugakideak

Petritolik honako udalerri hauekin egiten du muga:
Monte Vidon Combatte Monterubbiano Ponzano di Fermo Monte Giberto Montefiore dell'Aso Carassai

## Kanpo estekak

* Datuak: Q59282
* Multimedia: Petritoli / Q59282
# Piroxeno

Piroxenoak burdin, magnesio eta kaltziozko silikato monoklinikoak dira. Inosilikatoen taldekoak dira. Distira bitreoa dute eta azido klorhidrikoan aldaezinak dira. Burdina duten piroxenoak ilunak izaten dira eta ez dutenak txuriskak, grisak edo berde argiak. Arroka igneo askoren osagaiak dira. Kimikoki anfibolen antza dute, baina euren esfoliazio planoa 90ºkoa da eta tetraedro errenkada bakarra dute lotuta. Formula orokorra XY(Si,Al)$_2$O$_6$ da, non X eta Yk burdina, magnesioa eta kaltzioa izan ohi diren.
Pirixeno erronbikoek sistema ortorronbikoan kristalizatzen dute eta ez dute aluminiorik. Euren artean brontzita, enstatita eta hiperstena daude. Beste piroxenoak, edo klinopiroxenoak, sistema monoklinikoak kristaltzen dute eta aluminioa izan dezakete. Hauen adibideak augita, diopsidoa eta espodumenoa dira.

## Kanpo estekak

* Datuak: Q192880
* Multimedia: Pyroxene / Q192880
# Piroxicam

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Piroxicam azido fenolikoen familiako antiinflamatorio ez-esteroidea da, artritis erreumatoidearen, osteoartritisaren, hilekoaren min primarioaren eta ebakuntza osteko minaren sintomak arintzeko egokia. Batzuetan analgesikotzat hartzen dute, bereziki mina prostatarekin lotzen bada.
Nifedipinoa 1968an patentatu eta 1979an merkaturatu zuten.

## Erreferentziak

* ↑ Gipuzkoako Sendagileen Elkargo Ofiziala. Hiztegia. .
* ↑ (Ingelesez) Fischer, Janos; Ganellin, C. Robin. (2006). Analogue-based Drug Discovery. John Wiley & Sons, 489 or. ISBN 9783527607495..

## Kanpo estekak

* Datuak: Q408676
* Multimedia: Piroxicam / Q408676
# Pirque

Pirque Txileko erdialdeko komuna eta hiri bat da. Santiagoko metropolitar eskualdeko Cordillera probintzian dago. 2002ko erroldan, 16.565 biztanle zituen.

## Kanpo estekak

* (Gaztelaniaz) Pirqueko udalaren webgunea.
* Datuak: Q51113
* Multimedia: Pirque / Q51113
# Pirquitasita

Pirquitasita mineral bat da eta stannita taldearen kidea da.

## Ezaugarriak

Pirquitasita elementu kimiko mineralaren formula kimikoa hau da: ${\ce {Ag2ZnSnS4}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Pirquitasite: Mineral information, data and localities.» www.mindat.org (Noiz kontsultatua: 12-05-2019).
# Pirra

Pirra (antzinako grezieraz Πύρρα edo Πύῤῥα), greziar mitologian, Epimeteoren eta Pandoraren alaba eta Deukalionen, Prometeoren semearen, emaztea zen.
Zeusek Urrezko Aroa euri jasa handiarekin amaitzea erabaki zuenean, Deukalion eta Pirra izan ziren salbatu ziren bakarrak. Prometeok, Deukalion bere semeari, ontzi handi bat eraikitzeko esan zion. Eta, honela, biziraun zuten.
Euri jasa amaitu zenean, eta bikotea lur finkora itzuli zenean, Deukalionek Temisen orakulu bati lurra nola birpopulatu zezakeen galdetu zion. Eta orakuluak, bere amaren hezurrak sorbalda gainetik botatzeko esan zion Deukalioni. Bikoteak, "euren ama" Gea zela ulertu zuten, izaki bizidun guztien ama, eta "hezurrak" harkaitzak zirela. Honela, beraz, biek ala biek, harriak bota zituzten euren sorbalden gainetik, eta harri hauek pertsona bihurtu ziren: Pirrak bota zituenak, emakume bihurtu ziren, eta Deukalionek botatakoak, gizonak.
Deukalionek eta Pirrak, Helen izeneko seme bat behintzat izan zuten. Eta, beharbada, baita beste bat ere, Anfiktion izenekoa.
Pirra Iliadako pertsonai bat ere bada. Likomedes erregearen gortean.

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q622809
* Multimedia: Pyrrha / Q622809
# Pirovac

Pirovac Kroaziako udalerri bat da, Šibenik-Knin eskualdean. Azken zentsuaren arabera 1.606 biztanle zituen.

## Kanpo estekak

* Datuak: Q600410
# Pirow

Pirow Alemaniako udalerria da. Brandenburgo estatuan kokatuta dago, [[Prignitz (barrutia)|Prignitz]] barrutian. 2014an 453 biztanle zituen 37,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q628458
* Multimedia: Pirow / Q628458
# Pirpirituba

Pirpirituba Brasilgo udalerri bat da, Paraíba estatuan kokatua. 9.340 biztanle ditu 79,844 km²ko eremuan.

## Ikus, gainera

* Paraíba

## Kanpo estekak

* Datuak: Q1870026
* Multimedia: Pirpirituba / Q1870026
# Piroxferroita

Piroxferroita silikato motako minerala da.

## Ezaugarriak

Piroxferroita silikato mineralaren formula kimikoa hau da: ${\ce {(Fe,Mn,Ca)SiO3}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 - 5,5 da.

## Erreferentziak

* 1 2 (Ingelesez) «Piroxferroite: Mineral information, data and localities.» www.mindat.org (Noiz kontsultatua: 12-05-2019).
# Piroxmangita

Piroxmangita silikato motako minerala da.

## Ezaugarriak

Piroxmangita silikato mineralaren formula kimikoa hau da: ${\ce {MnSiO3}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Piroxmangite: Mineral information, data and localities.» www.mindat.org (Noiz kontsultatua: 12-05-2019).
# Phil Brown

Philip Mortimer Brown (Cambridge, 1916ko apirilaren 30a - Woodland Hills, Los Angeles, 2006ko otsailaren 9a), Phil Brown bezala ezagutua, aktore estatubatuarra izan zen.
Bere paperik ezagunena, beharbada, Star Wars IV. Atala: Itxaropen Berria Star Wars film sagako filmean egin zuen Owen Larsen papera da.

## Beste datu batzuk

Beta Theta Pi Anaitasuneko kidea izan zen Stanford Unibertsitatean.

## Izen bereko beste pertsona batzuk

* Phil Brown, futbolari ohia
* Datuak: Q325398
* Multimedia: Phil Brown (actor) / Q325398
# Phil Hill

Philip Toll Hill Jr. (Miami, 1927ko apirilaren 20a - Monterey, Kalifornia, 2008ko abuztuaren 28a) estatubatuar auto-pilotua izan zen. 1 Formulako munduko txapelduna izan zen 1961ean. Le Manseko 24 Orduak (1958, 1961 eta 1962) eta Sebringeko 12 Orduak irabazi zituen ere hiru aldiz. 1958ko Frantziako Sari Nagusian debuta egin zuen Maserati bat gidatuz eta 1959an Ferrari taldean sartu zen.
* Datuak: Q3112
* Multimedia: Phil Hill / Q3112